Title: Vyhodnotenie pripomienkového konania
Author: Zumrik
Last saved by: jost
Company: MDPT

Vyhodnotenie medzirezortného pripomienkového konania

Spôsob pripomienkového konania:	skrátený postup (od 18. 3. 2005 do 29. 3. 2005)
Zoznam oslovených subjektov:
1.	Úrad vlády SR – UV SR
2.	Ministerstvo zahraničných vecí SR – MZV SR
3.	Ministerstvo hospodárstva SR – MH SR
4.	Ministerstvo obrany SR – MO SR
5.	Ministerstvo vnútra SR – MV SR
6.	Ministerstvo financií SR – MF SR
7.	Ministerstvo kultúry SR – MK SR
8.	Ministerstvo zdravotníctva SR – MZ SR
9.	Ministerstvo práce, sociálnych vecí a rodiny SR – MPSVR SR
10.	Ministerstvo školstva SR – MŠ SR
11.	Ministerstvo spravodlivosti SR – MS SR
12.	Ministerstvo životného prostredia SR – MŽP SR
13.	Ministerstvo pôdohospodárstva SR – MP SR
14.	Ministerstvo výstavby a regionálneho rozvoja SR - MVRR SR
15.	Združenie miest a obcí SR – ZMO SR
16.	PZ SR Odbor dopravnej polície – PZ SR 
17.	Slovenská kancelária poisťovateľov - SKP
18.	Slovenská správa ciest - SSC
19.	Národná diaľničná spoločnosť - NDS
20.	Bratislavský samosprávny kraj - BSK
21.	Nitriansky samosprávny kraj - NSK
22.	Košický samosprávny kraj - KSK
23.	Banskobystrický samosprávny kraj - BBSK
24.	Trnavský samosprávny kraj - TSK
25.	Prešovský samosprávny kraj -PSK
26.	Žilinský samosprávny kraj - ŽSK
27.	Trenčiansky samosprávny kraj – TSK
28.	Výskumný ústav dopravný Žilina - VÚD

Počet oslovených subjektov:	27
Zaslali do stanoveného termínu:	19
Zaslali po termíne:	0
Vôbec nezaslali:	8
Subjekty, ktoré nemali pripomienky:	8
Počet vznesených pripomienok:	55
Počet akceptovaných:	37
Počet neakceptovaných:	18
Subjekt | Pripomienka | Typ | Vyh. | Spôsob vyhodnotenia
MO SR | V časti „B. Bezpečnosť pozemných komunikácií“ žiadame v bode B.13 doplniť do tabuľky zodpovednosť „MO SR“. | O | A | Zapracované v zmysle pripomienky.
| V časti „B. Bezpečnosť pozemných komunikácií“ žiadame doplniť nový bod B.18 s textom „Skvalitniť dopravné značenie vo vojenských priestoroch a objektoch“. | O | A | Zapracované v zmysle pripomienky.
| V časti „C. Dopravná výchovná osveta“ žiadame doplniť bod C.10 s textom „Vykonávať odbornú prípravu a pravidelný výcvik vodičov vojenských motorových vozidiel“. | O | A | Zapracované v zmysle pripomienky.
| V časti „F. Dohľad nad bezpečnosťou a plynulosťou cestnej premávky“ žiadame doplniť nový bod F.7 s textom „Dohľad nad cestnou premávkou vojenských motorových vozidiel a vozidiel patriacich do pôsobnosti Vojenskej polície zameraných hlavne na technický stav, porušovaní ustanovení PCP a ustanovených rýchlostí, používanie alkoholických nápojov a bezpečnostných pásov, dodržiavanie legislatívy v cestnej premávke a dohody ADR pri preprave nebezpečných vecí na pozemných komunikáciách“. | O | A | Zapracované v zmysle pripomienky.
| V navrhovanom uznesení vlády v bode C. doplniť „ministrovi obrany“, v bode C.1 doplniť „minister obrany“. | O | A | Zapracované v zmysle pripomienky.
MF SR | V časti 3. „Finančné nároky“ je potrebné uviesť, že realizácia navrhovaných opatrení v oblasti C. a v oblasti G. v rámci schválených limitov výdavkov dotknutých rozpočtových kapitol na jednotlivé rozpočtové roky. | O | A | Zapracované v zmysle pripomienky.
| Na zabezpečenie realizácie tohto plánu odporúčam vytvoriť medzirezortný program. | O | A | Zapracované v zmysle pripomienky.
| Doložku vplyvov je potrebné upraviť v súlade s novelou Metodického pokynu na prípravu a predkladanie materiálov na rokovanie vlády SR vyplývajúcou zo zmeny Smernice na prípravu a predkladanie materiálov na rokovanie vlády SR, ktorá nadobúda účinnosť 1. marca 2005. | O | A | Zapracované v zmysle pripomienky.
MZ SR | V poradových číslach opatrení sa vyskytuje opatrenie D.2 dvakrát s rôznym textom. | O | A | Zapracované v zmysle pripomienky.
| Opatrenie D.3 – upraviť poradie zodpovedných tak, aby gestorom úlohy D.3 bolo MŠ SR a MDPT SR, vzhľadom na to, že MZ SR nie je kompetentné ovplyvniť realizáciu opatrenia v programoch škôl a autoškôl. Môže spolupracovať na realizácií uvedenej úlohy. | O | A | Zapracované v zmysle pripomienky.
| Opatrenie D.5 preformulovať následovne: “Zvýšiť dôraz na zdravotnú a psychickú spôsobilosť inštruktorov autoškôl, žiadateľov o vodičské oprávnenia a držiteľov vodičských preukazov“. | O | A | Zapracované v zmysle pripomienky.
MŠ SR | Vo vlastnom materiály v časti „1. Východiská“ v 2. ods. v tretej vete žiadame za slová „V dôsledku“ vložiť slová „nedostatočných podmienok na realizáciu dopravnej výchovy“. | O | A | Zapracované v zmysle pripomienky.
| Podobne ako je to na strane 4 v súvislosti s nehodami, ktoré zavinili chodci, žiadam aj na strane 5 pri nehodách zavinených vodičmi nemotorových vozidiel osobitne uviesť podiel osôb vo veku od 6 do 14 rokov na týchto nehodách. | O | N | Tento štatistický údaj nie je dostupný.
| Na strane 8 v ods. „Slabé stránky“ žiadame vypustiť  text prvej odrážky a nahradiť ho textom „ nedostatočné podmienky na realizáciu dopravnej výchovy na školách a na detských dopravných ihriskách“. | O | A | Zapracované v zmysle pripomienky.
| Na strane  14 žiadame vypustiť text prvej odrážky a nahradiť ho textom „na deti a mládež v školách a v školských zariadeniach,“. | O | A | Zapracované v zmysle pripomienky.

Na strane 14 žiadame vypustiť text „Zavedeniu dopravnej výchovy...pri zabezpečovaní dopravnej výchovy žiakov,“ a nahradiť ho nasledujúcim textom:
„K zvýšeniu úrovne dopravnej výchovy žiakov na školách bude potrebné:
-	posúdiť obsah, ale i metódy a formy vyučovania dopravnej výchovy. V nadväznosti na súčasné potreby jednoznačne  stanoviť ciele výchovy a vzdelávania, a štruktúru obsahu výchovy a vzdelávania v oblasti dopravnej výchovy žiakov,
-	upraviť učebné osnovy na I. a na II. stupni základných škôl,
-	zabezpečiť dostatok učebníc a učebných pomôcok na realizáciu dopravnej výchovy na základných školách,
-	pripraviť základné materiály potrebné na zabezpečenie špecializovaného teoretického a praktického vzdelávania učiteľov I. stupňa základných škôl v oblasti dopravnej výchovy žiakov,
-	vytvoriť pracovné miesta pre metodikov dopravnej výchovy, ktorí by zabezpečovali metodickú pomoc pre riaditeľov a učiteľov škôl v oblasti dopravnej výchovy, zabezpečovali prenos informácií, koordinovali jednotlivé činnosti týkajúce sa viacerých rezortov pri zabezpečovaní dopravnej výchovy žiakov na detských dopravných ihriskách,
-	Vytvoriť podmienky na praktický výcvik žiakov na detských dopravných ihriskách. V tejto súvislosti bude potrebné:
-	zistiť stav detských dopravných ihrísk,
-	vytvoriť legislatívne podmienky na ich existenciu,
-	vypracovať program na zabezpečenie ich prevádzky,
-	zabezpečiť dostatočný počet stálych a prenosných DDI tak, aby boli dostupné pre žiakov vo všetkých regiónoch Slovenska,
-	stanoviť technické, materiálne, bezpečnostné  a personálne podmienky, ktoré musí DDI spĺňať,
-	vypracovať efektívny spôsob financovania praktického výcviku žiakov na DDI,
-	vypracovať podmienky a kritéria na plánovanie, kontrolu a hodnotenie činnosti DDI, 
-	každoročne organizovať súťaže žiakov základných škôl zamerané na overovanie vedomosti, zručnosti a návykov v oblasti bezpečnosti cestnej premávky.“

O

A

Zapracované v zmysle pripomienky.

| Vyššie uvedené požiadavky by sa mali premietnuť aj do návrhu opatrení: „C.1 Vytvoriť primerané obsahové, materiálne a personálne podmienky na zvyšovanie úrovne dopravnej výchovy na základných školách“. Plnenie úlohy zabezpečí MŠ SR priebežne do roku 2010. | O | A | Zapracované v zmysle pripomienky.
| Úlohu C.1 žiadam prečíslovať na úlohu C.2 a zmeniť jej znenie následovne „Vytvoriť podmienky na praktický výcvik žiakov na detských dopravných ihriskách aktivizovaním ich činnosti“. | O | A | Zapracované v zmysle pripomienky.
| Zároveň upozorňujem, že finančné nároky vo výške cca. 3 mil. Sk na obnovu a aktivizovanie činnosti detských dopravných ihrísk sú neprimerane nízke. Zabezpečenie 2. hodín výcviku ročne na DDI pre žiakov I. stupňa základných škôl v SR bude vyžadovať minimálne 8 mil. SK ročne. | O | A | Zapracované v zmysle pripomienky.
MS SR | V návrhu uznesenia vlády v bode C. je potrebné vypustiť slová „ministrovi spravodlivosti“. | Z/O | N | Po vzájomnom rokovaní  MS SR ustúpilo od zásadnej pripomienky dňa 4. 4. 2005.
MŽP SR | V Doložke finančných, ekonomických, environmentálnych vplyvov a vplyvov na  zamestnanosť odporúčame opraviť bod 3. | O | A | Zapracované v zmysle pripomienky.
MV SR a PZ SR | V opatrení B.12 a I.4 doplniť ako spolupracujúci rezort MV SR. | Z | A | Zapracované v zmysle pripomienky.
| V opatrení E.1 vypustiť zodpovednosť MV SR, nakoľko gestorom zákona NR SR č. 725/2004 Z. z. o podmienkach prevádzky vozidiel v premávke na pozemných komunikáciách v znení neskorších predpisov je MDPT SR. | Z | A | Zapracované v zmysle pripomienky.
| V opatrení E.5 zmeniť text opatrení na „Informovať Radu vlády pre bezpečnosť cestnej premávky o pripravovanej novelizácii zákona NR SR č. 315/1996 Z. z. o premávke na pozemných komunikáciách v znení neskorších predpisov. | Z | A | Zapracované v zmysle pripomienky.
SSC | Na strane 2, v tab. č. 1 v stĺpci „usmrtené osoby“ je potrebné uviesť na základe požiadavky EÚ aj počet osôb, ktoré zomreli do 30 dní od dopravnej nehody. | O | N | Tento štatistický údaj je zanedbateľný vzhľadom na to, že pre štatistické údaje v tomto materiály je východiskovým rokom rok 2002 a údaje za posledné roky v tejto kategórii sú veľmi nízke (16, 8, 5).
| V odstavci „Slabé stránky“ je potrebné zaradiť aj poisťovne do činnosti BCP. Je potrebné osloviť Slovenskú kanceláriu poisťovateľov a požiadať o aktivitu poisťovní v oblasti bezpečnosti cestnej premávky. | O | N | Táto pripomienka je už čiastočne zapracovaná v kapitole 2. Opatrenia a je vykonávaná ako podporná úloha pre tento národný plán.
| V tabuľke „B. Bezpečnosť pozemných komunikácií“ doplniť na 1. miesto bod B.1 Vyhlásenie národného programu „Bezpečné cesty“ pre prípadné zabezpečenie finančných prostriedkov EÚ. | O | N | Táto pripomienka je riešená ako čiastková úloha opatrenia I.5.
| V bode B.2 upraviť text následovne: „Aplikácia prvkov upokojovania dopravy na úsekoch cestných prieťahov v obciach a mestách s cieľom zvýšiť bezpečnosť cestnej premávky“. | O | A | Zapracované v zmysle pripomienky.
| V bode B.14 upraviť text následovne: „Vypracovať zoznam kritických nehodových lokalít na diaľnicach a cestách I. a II. triedy v SR. Tento zoznam zaslať príslušným správcom (NDS, IVSC SSC a VÚC) a súčasne RV BCP“. | O | A | Zapracované v zmysle pripomienky.
| V bode B.16 upraviť text následovne: „Navrhovať dopravno-organizačné a stavebno-technické opatrenie na kritických nehodových lokalitách a v miestach, kde si dopravno-bezpečnostná situácia vyžaduje zvýšenie bezpečnosti cestnej premávky“. | O | A | Zapracované v zmysle pripomienky.
| V tabuľke C. Dopravná výchova a osveta odporúčame body C.7 a C.8 spojiť a uviesť tento text: „Uskutočniť seminár s medzinárodnou účasťou o bezpečnosti cestnej (MDPT SR) každoročne.“ Poriadanie medzinárodnej konferencie je pomerne náročné, preto odporúčame organizovať len seminár. | O | N | MDPT SR sa pokúsi zrealizovať oba tieto opatrenia.
| K bodu F.2 v tabuľke F. odporúčame doplniť text v tomto znení: „Dohľad nad cestnou premávkou na kritické nehodové lokality, najfrekventovanejšie úseky..... | O | A | Zapracované v zmysle pripomienky.
ŽSK | V časti „príležitosti“ doplniť bod „úsek prác na ceste v súlade so zákonom o bezpečnosti práce ponímať ako stavenisko v zmysle Stavebného zákona so zákonne stanovenou max. rýchlosťou 40 km/h. | O | N | Terajšia situácia nevyžaduje až takúto zmenu preto túto pripomienku zamietame.
| V časti „slabé stránky“ doplniť „na jestvujúcej cestnej sieti sa zhoršuje kvalita stavebného a dopravno-technického stavu vozovky“. | O | A | Zapracované v zmysle pripomienky.
| V tabuľke „B. Bezpečnosť pozemných komunikácií“ žiadame v bodoch B.8 a B.9 vypustiť slovo „správcovia PK“ | O | Č | Prehodnotené a zapracované po podrobnom preskúmaní uvedených doplnených zákonov.
VÚD | V časti „Silné stránky“ doplniť: „pravidelný výkon diagnostiky vozoviek so zameraním na meranie pozdĺžneho šmykového trenia (drsnosti) povrchu vozoviek na jednotlivých lokalitách. | O | A | Zapracované v zmysle pripomienky.
| V časti „Slabé stránky“ doplniť: „nedostatočná presnosť prvotnej lokalizácie nehôd, neprimerané ocenenie následkov nehôd a nejednotná metodika určovania nehodových lokalít“. | O | A | Zapracované v zmysle pripomienky.
| V časti „Slabé stránky“ doplniť: „financovanie v oblasti odstraňovania nehodových lokalít stavebnými opatreniami – neuplatňovanie opatrení v praxi“. | O | Č | Táto pripomienka je zapracovaná v inej formulácii.
| V časti „Slabé stránky“ doplniť: „nízke právne vedomie účastníkov cestnej premávky“. | O | N | Dôraz sa kladie na zvýšenie právneho vedomia
| V časti „Slabé stránky“ doplniť: „nízka vymáhateľnosť práva“. | O | N | Zapracované v „príležitostiach“.
| V časti „Slabé stránky“ doplniť: „nízka úroveň zainteresovania poisťovní do procesu financovania bezpečnostných opatrení.“ | O | A | Zapracované v zmysle pripomienky.
| V časti „Slabé stránky“ doplniť: „chýba systémový prístup k otázke BCP preferujúci preventívne opatrenia pred represívnymi“. | O | A | Zapracované v zmysle pripomienky.
| V časti „Príležitosti“ doplniť: „uplatňovanie nových technológií na zvýšenie bezpečnosti dopravných prostriedkov a cestnej infraštruktúry“. | O | A | Zapracované v zmysle pripomienky.
| V návrhu národného plánu je potrebné do budúcna rozdeliť problematiku bezpečnosti na 3 základné prvky: na vozidlo, cestnú infraštruktúru a jej prevádzku, vodiča a ostatných účastníkov cestnej premávky, pristupovať k bezpečnosti systémovo a v opatreniach stanoviť priority. Ďalej venovať pozornosť aj problematike: používania mobilných telefónov pri jazde, potreba zaistenia kontinuálneho výskumu a vývoja opatrení pre zvýšenie BCP, okolia cestných komunikácií, chýbajúcich ľavých odbočení na cestách ako závažného dôvodu vzniku nehôd, vytvorenie databanky modelových spôsobov riešenia NL, forma ochrany detí pri školách, rozhľad na cestách a najmä na križovatkách a železničných priecestiach, výkonu bezpečnostného auditu cestných komunikácií, zvýšenie vymáhateľnosti uložených sankcií, vyhodnocovaniu kontrol vykonaných políciou v pravidelných intervaloch. | O | N | Materiál obsahuje všetky tri navrhované základné prvky, k bezpečnosti sa v ňom pristupuje systémovo a opatrenia sú stanovované podľa pôsobnosti odborných skupín pre bezpečnosť cestnej premávky, ktorých členovia boli vymenovaní predsedom RV BCP a ministrom MDPT. Materiál je koncipovaný ako materiál strategický a preto všetky čiastkové úlohy sú v pôsobnosti odborných skupín alebo ako podopatrenia navrhnutých opatrení.
| Doplniť opatrenia A. Bezpečnosť cestných vozidiel takto: A.4 „pasívna a aktívna bezpečnosť“. | O | N | Táto pripomienka je zapracovaná ako súčasť ostatných opatrení.
| Doplniť opatrenia A. Bezpečnosť cestných vozidiel takto: A.5 „podpora používania nových materiálov a technológií pri výrobe vozidiel, ktoré majú pozitívny vplyv na bezpečnosť vozidla“ | O | N | Používanie nových materiálov a technológií je riešené smernicami EÚ na veľmi dobrej úrovni  a ich podpora  je v tomto prípade neefektívnym využívaním našich limitovaných zdrojov.
| Doplniť opatrenia A. Bezpečnosť cestných vozidiel takto: A.6 „zvyšovať povedomie zákazníkov o nových vozidlách z hľadiska ich bezpečnosti v zmysle európskeho programu posudzovania automobilov (EuroNCAP)“. | O | N | Program EuroNCAP zvyšuje povedomie zákazníkov svojou činnosťou a je na predajcoch aby to využili. Naša podpora  je v tomto prípade neefektívnym využívaním našich limitovaných zdrojov.
| Doplniť opatrenia A. Bezpečnosť cestných vozidiel takto:  A.7 „zvýšiť účinnosť povinných technických kontrol pri najnižších nákladoch“. | O | N | Nie je v našej gescii splniť toto opatrenie.
| Doplniť opatrenia B. Bezpečnosť pozemných komunikácií: B.16 o „... a zabezpečiť ich uplatňovanie v praxi“. | O | A | Zapracované v zmysle pripomienky.
| Časť C premenovať na Bezpečnosť ľudského činiteľa. | O | N | Tieto opatrenia sú koncipované podľa pôsobnosti a úloh Odborných skupín pre BCP.
| C.7 a C.8 nie je potrebné rozdeľovať na konferencie a semináre. Použiť radšej všeobecnú formuláciu. | O | N | MDPT SR sa bude snažiť splniť obe tie úlohy a nie je možné použiť všeobecnú formuláciu pre medzinárodnú konferenciu a seminár.
| D.1 – D.4 preradiť do časti C a túto časť D zamerať na rýchlejšiu pomoc pohotovostných služieb a na zlepšenie a na zlepšenie systému starostlivosti o obete nehôd. Je potrebné tiež stanoviť na spôsobilosť k výkonu pohotovostných služieb pri nehode a odstraňovaní následkov. | O | N | Tieto opatrenia sú koncipované podľa pôsobnosti a úloh Odborných skupín pre BCP. Úlohou národného plánu nie je riešiť problematiku reakcie na dopravné nehody a následnej obnovy, ale zvyšovanie BCP pomocou prevencie a plánovania.
| Časť E - vo väzbe na európsku legislatívu, legislatívu EHK OSN a medzinárodné dohovory a premietnuť ich na každý prvok bezpečnosti t. j. na vozidlá, cestnú infraštruktúra a prevádzky, vodičov a ostatných účastníkov cestnej premávky. | O | A | Zapracované v zmysle pripomienky.
| E.6 – pripraviť návrh cestného zákona do 12/2005 je nereálne, vzhľadom na jeho zameranie a rozsah. | O | N | Tento návrh je potrebné splniť do uvedeného termínu.
| H.3 – doplniť „Koordinácia preventívnych, informačných a represívnych akcií. | O | A | Zapracované v zmysle pripomienky.

Vysvetlivky:
O – obyčajná pripomienka
Z – zásadná pripomienka
A – akceptovaná pripomienka
C – čiastočne akceptovaná pripomienka
N – neakceptovaná pripomienka